**ZAPISNIK SA 11. SJEDNICE ŠKOLSKOG ODBORA**

Sjednica je održana u četvrtak, 23.6. 2022. godine od 11,00 do 12,30 sati.

Nazočni: Silvija Jeromela Obrovac, Marko Jelenić, Noel Šuran, Igor Macan, Jasmina Bratičić, Matea Stanić, Viviana Kozina, Tamara Ema Privileggio (na 1.-3. točki Dnevnog reda).

Opravdano odsutan: Goran Doblanović.

**DNEVNI RED SJEDNICE:**

1. Usvajanje zapisnika s prethodne sjednice Školskog odbora
2. I. Izmjene i dopune Financijskog plana za 2022. godinu
3. I. Izmjene i dopune Plana nabave za 2022. godinu
4. Izmjene i dopune Pravilnika o kućnom redu
5. Imenovanje voditelja Školskog sportskog društva Osnovne škole Svetvinčenat
6. Razno

Primjedbi na dnevni red nije bilo.

**Ad1) Usvajanje zapisnika s prethodne sjednice Školskog odbora**

Prethodna sjednica Školskog odbora održana je 9.5.2022. godine elektroničkim putem. Tema je bila Pravilnik o načinu ostvarivanja i korištenja vlastitih prihoda OŠ Svetvinčenat, koji se trebao uskladiti sa odredbama Istarske županije. Pravilnik OŠ Svetvinčenat bio je donesen 2. lipnja 2020. godine, te se ukazala potreba za izmjenom istog.

Članovi Školskog odbora jednoglasno su usvojili prijedlog novog Pravilnika.

**Ad2) I. Izmjene i dopune Financijskog plana za 2022. godinu**

Voditeljica računovodstva je upoznala nazočne o I. izmjenama i dopunama Financijskog plana za 2022. godinu. Primjedbi nije bilo te je podizanjem ruku nazočnih članova donesena Odluka o usvajanju I. izmjena i dopuna Financijskog plana za 2022. godinu.

**Ad 3) I. Izmjene i dopune Plana nabave za 2022. godinu**

Računovođa je obrazložila Izmjene i dopune Plana nabave koje su rezultat planiranih troškova za kabliranje i postavljanje stalaka za projektore u učionicama, potrebe izrade elaborata u vezi nove zgrade škole kao i ugradnja klima uređaja u ured ravnateljice i računovođe/tajnika te u jednu učionicu.

Primjedaba nije bilo te je prijedlog za izmjenama i dopunama Plana nabave jednoglasno usvojen.

**Ad 4) Izmjene i dopune Pravilnika o kućnom redu**

Članovi Školskog odbora dobili su na uvid prijedlog novog Pravilnika o kućnom redu tj. Sa novim nazivom Kućni red, te prijedlogom izmjena i dopuna.

Ukazala se potreba za izmjenom i dopunom postojećeg Pravilnika (čl. 5., čl. 15., čl. 24., čl. 28. (koji se dodaje), pa Pravilnik ima ukupno 76 članaka.

Prijedlog je prošao raspravu na Učiteljskom vijeću 19.5., na Vijeću učenika 24.5., na Vijeću roditelja 14.6., te se nakon obrazlaganja ravnateljice u vezi Izmjena i dopuna Kućnog reda, kao i mijenjana samog naziva, traži se od članova Školskog odbora da se očituju sa danim prijedlogom.

Prijedlog je jednoglasno usvojen.

**Ad 5) Imenovanje voditelja Školskog sportskog društva Osnovne škole Svetvinčenat**

Zbog dužeg bolovanja učiteljice TZK Doris Prhat, ukazala se potreba za zamjenom učiteljice TZK u našoj školi, ali i za imenovanjem nove voditeljice Školskog sportskog društva Osnovne škole Svetvinčenat, budući je učiteljica Prhat bila do sada voditeljica Školskog sportskog društva.

Prijedlog ravnateljice je da nova voditeljica Školskog sportskog društva bude učiteljica TZK Doris Belušić, mag. kineziologije, koja radi kao zamjena za učiteljicu Prhat u našoj Školi.

Prijedlog je jednoglasno usvojen.

**Ad 6) Razno**

Pod razno bilo je govora o završetku nastavne godine, terminima podjele svjedodžbi i svečanog ispraćaja učenika 8. razreda. Također, ravnateljica je obavijestila članove Školskog odbora da je u tijeku redovan nadzor prosvjetne inspekcije koja je bila u posjetu našoj Školi 8.6., pa čekamo rezultate.

Predstavnica roditelja Jasmina Bratičić napomenula je da nakon održane završne priredbe u Loži na središnjoj Placi u Svetvinčentu, možda bi slijedeće godine trebalo razmisliti o većem prostoru za održavanje priredbe.

Zapisničar:

Dr. sc. Viviana Kozina Predsjednik Školskog odbora:

 Dr. sc. Marko Jelenić

KLASA:007-04/22-02/05

URBROJ:2168/07-06-22-02

U Svetvinčentu, 23.6.2022. godine.